Is die stralejakker-romanse tussen Justin Bieber en sy nooi verby?
JY LEES NOU Is die stralejakker-romanse tussen Justin Bieber en sy nooi verby?
Justin Bieber het glo sy korstondige verhouding met die tienermodel Sofia Richie beëindig.
A photo posted by Justin Bieber Edits/Imagines (@ilovejustin_ig) on Sep 20, 2016 at 12:21am PDT
Die sanger agter die treffer Boyfriend is vroeg in Augustus romanties verbind met Lionel Richie se dogter, en die twee het ’n stralejakker-romanse gehad met Sofia wat by hom aangesluit het vir ’n paar konserte in Japan, voor Justin haar na ’n romantiese wegbreek in Mexiko vir haar 18de verjaarsdag geneem het.
A photo posted by Sofia Richie (@sofiarichie) on May 7, 2016 at 12:32pm PDT
Maar dit lyk of die vonk tussen die jong paartjie nou geblus is, volgens TMZ.com.
Justin Bieber and Sofia Richie -- Yeah, It's Over ... https://t.co/DcjKPQecJg — TMZ (@TMZ) September 19, 2016
Volgens bronne het Justin en Sofia nie veel tyd saam deurgebring sedert hulle van hul strandvakansie in Cabo San Lucas teruggekeer het nie, en het hulle skaars met mekaar gepraat. Hulle is ook lanklaas saamgesien en Sofia het die afgelope naweek ’n partytjie saam met vriende in Los Angeles bygewoon. Die twee het nog nie kommentaar gelewer oor die berigte dat hulle uitmekaar is nie. En dit kom boonop enkele dae nadat die tiener oor haar “spesiale verhouding” met die sanger gepraat het. Die model het in ’n gesprek met Billboard.com vroeër vandeesmaand gesê sy glo hul verhouding sal hou omdat Justin so uniek is. “Ons het ’n spesiale verhouding. Justin is baie maklik om mee te praat en dis moeilik om onder mense in Los Angeles te vind.”
Hul verhouding het egter ook ’n paar moeilike tye beleef – kort nadat hulle in die openbaar hul ontuikende romanse bekend gemaak het, het Justin sy aanhangers uitgetrap omdat hulle sy nuwe meisie aanval nadat hy foto’s van hulle op Instagram gedeel het. Sy uitbarsing het gelei tot ’n bekgeveg met sy eks, Selena Gomez, wat sy gedrag gekritiseer het.
#JustinBieber is the cause of #SelenaGomez's recent breakdown! Get the details —> https://t.co/isNio4yM5R pic.twitter.com/SlmzaTBB2U — In Touch Weekly (@intouchweekly) September 7, 2016
Justin het daarna sy blad privaat gemaak toe die lelike opmerkings aanhou instroom.